इटली में पायसेंजा स्थित गुगलिएमो दा सैलिसेटो अस्पताल के शोधकर्ताओं ने तनावग्रस्त 94 मरीजों पर अध्ययन के बाद यह नतीजा निकाला। मरीजों की उम्र 53 साल के आसपास थी। शोधकर्ताओं ने एक मिनट के अंतराल पर मरीजों के रक्तचाप 12 बार मापे। मरीज चिकित्सक के कक्ष में बैठे थे। पहली बार रक्तचाप मापने के बाद चिकित्सकों ने उन्हें अकेला छोड़ दिया। इसके बाद उन्होंने कम से कम तीन बार उन्हें फोन किया और पाया कि जब वे फोन पर बात कर रहे थे या फोन कॉल ले रहे थे तब रक्तचाप औसतन 121/77 से बढ़कर 129/82 तक पहुंच गया।